Vsebina

# Videz

Prilagodite videz programa neodvisno od teme namiznega okolja. Trenutne nastavitve lahko shranite kot barvno shemo videza in jih naložite kasneje.

Za dostop do tega ukaza ...

#### Iz menijske vrstice:

Izberite LibreOffice – Nastavitve Orodja – Možnosti – LibreOffice – Videz.

#### Na tipkovnici:

Pritisnite kombinacijo tipk izmenjalka + F12, nato izberite LibreOffice – Videz.

Dostopnost v LibreOffice

## Teme LibreOffice

### Shema

Iz spustnega seznama izbere shemo teme, ki jo želite uporabiti.

### Dodaj več tem

Teme so na voljo tudi kot razširitve. Če želite namestiti temo kot razširitev, kliknite gumb Dodaj več tem ob spustnem meniju tem.

### Nov

Kliknite gumb Nov in vnesite ime za novo temo.

### Odstrani

Odstrani temo, uveljavljeno v spustnem seznamu. Pojavi se potrditveno okno. Tema se ponastavi na Samodejno.

## Možnosti

### Videz

- Sistemska pomeni, da je videz programa in dokumenta odvisen od teme namiznega okolja. Če namizno okolje uporablja svetlo temo, se uporabijo svetle barve in obratno.

- Svetla pomeni, da so uporabljene svetle barve teme.

- Temna pomeni, da so uporabljene temne barve teme.

## Prilagoditve

### Elementi

Izberite element, da mu prilagodite barvo ali ga izrišete s sliko.

### Barva

Izberite barvo elementa.

Pokaži v dokumentu: izbrano barvo nemudoma prikaže v dokumentu. Ta možnost je na voljo za podnabor elementov.

Barvne nastavitve za »Obiskane povezave« in »Neobiskane povezave« veljajo le za dokumente, ustvarjene po uveljavitvi nastavitev.

### Slika

Izberite sliko za element, če je podprto.

- Raztegnjeno: slika se raztegne, da zapolni površino elementa.

- Tlakovano: slika se tlakuje, da zapolni površino elementa.

Če uporabnik nastavi barvo ozadja programa med 40 % in 60 % sivine, se ta samodejno spremeni v 40 % sivine, da je vidljivost kazalke boljša.