Vsebina

# Oblikovalna oznaka

Odpre podmeni, s katerim lahko vstavite posebne oblikovalne oznake, kot so nedeljivi presledek, delilni vezaj in presledek ničte širine.

Za dostop do tega ukaza ...

#### Iz menijske vrstice:

Izberite Vstavi – Oblikovalna oznaka.

## Nedeljivi presledek

Vstavi presledek, ki bo meječe znake ob prelomu vrstice obdržal skupaj.

## Nedeljivi pomišljaj

Vstavi vezaj, ki bo meječe znake ob prelomu vrstice obdržal skupaj.

## Delilni vezaj

Vstavi nevidni možni vezaj v besedo, ki se bo pojavil in povzročil prelom vrstice, ko bo postal zadnji znak v vrstici.

## Ozki nedeljivi presledek

Vstavi ozko različico nedeljivega presledka. Vstavljeni znak ima kodo Unicode U+202F.

## Presledek ničte širine

V besedo vstavi nevidni presledek, ki nakazuje možnost preloma besede ali vrstice, čeprav presledek ni prikazan. Vstavljeni znak, ki je brez širine, je znak Unicode U+200B.

## Spojnik besed

Vstavi nevidni presledek v besedo, ki nakazuje, da prelom vrstice med stičnima znakoma ni dovoljen. Vstavljeni znak, ki je brez širine, ima kodo Unicode U+2060.

Če želite videti vrednost Unicode za znak pred položajem kazalke, uporabite kombinacijo tipk tipka Cmd+Option+X krmilka+X (ali krmilka+C pri nekaterih področnih nastavitvah).

## Oznaka od leve proti desni

Vstavi oznako za smer besedila, ki vpliva na smer besedila, ki sledi oznaki. Na voljo, če je vključena kompleksna postavitev jezikov (CTL).

## Oznaka od desne proti levi

Vstavi oznako za smer besedila, ki vpliva na smer besedila, ki sledi oznaki. Na voljo, če je vključena kompleksna postavitev jezikov (CTL).