Vsebina

# Oblivanje

Določite, ali želite, da se besedilo oblije okrog predmeta. Določite lahko tudi razmik med besedilom in predmetom.

Za dostop do tega ukaza ...

#### Iz menijske vrstice:

Izberite Oblika – Oblivanje.

Izberite Oblika – Slika – Lastnosti<, nato zavihek Oblivanje.

Izberite Oblika – Okvir in predmet – Lastnosti, nato zavihek Oblivanje.

Izberite Vstavi – Okvir – Okvir, nato zavihek Oblivanje.

Izberite Oblika – Oblivanje – Uredi, nato zavihek Oblivanje.

#### Iz kontekstnega menija:

Izberite Oblivanje.

Izberite Oblivanje – Uredi – zavihek Oblivanje.

#### Iz vmesnika zloženke v zavihkih:

Izberite Slika – zavihek Oblivanje.

#### Iz stranske vrstice:

V zloženem zavihku Lastnosti izberite podokno Oblivanje.

Če želite z besedilom obliti tabelo, postavite tabelo v okvir in nato besedilo oblijte okrog okvira.

## Nastavitve

### Brez

Predmet postavi v ločeno vrstico v dokumentu. Besedilo v dokumentu se pojavi nad in pod predmetom, vendar ne ob straneh predmeta.

Brez

### Pred

Besedilo oblije na levo stran predmeta, če je tam dovolj prostora.

Pred

### Za

Besedilo oblije na desno stran predmeta, če je tam dovolj prostora.

Za

### Vzporedno

Besedilo oblije z vseh štirih strani roba okvira predmeta.

Vzporedno

### Skozi

Predmet postavi pred besedilo.

Skozi

### Optimalno

Samodejno oblije besedilo na levo, desno ali na vse štiri strani roba okvira predmeta. Če je razdalja od predmeta pa do roba strani manjša kot 2 cm, potem oblivanja z besedilom ni.

Optimalno

## Možnosti

Določite možnosti oblivanja z besedilom.

### Prvi odstavek

Začne z novim odstavkom pod predmetom, potem ko pritisnete vnašalko. Presledek med odstavki je določen glede na velikost predmeta.

### V ozadju

Izbrani predmet premakne v ozadje. Ta možnost je na voljo, če ste izbrali Oblivanje skozi.

### Obris

Besedilo oblije okrog oblike predmeta. Ta možnost ni na voljo za vrsto Oblivanje skozi ali za okvire. Če želite spremeniti obris predmeta, ga najprej izberite in nato pojdite na Oblika – Oblivanje – Uredi obris.

### Samo zunaj

Besedilo oblije okrog obrisa predmeta, vendar ne v odprtih območjih znotraj oblike predmeta. Ta možnost ni na voljo za okvire.

### Dovoli prekrivanje

Določa, ali lahko predmet prekriva drug predmet. Ta možnost ne vpliva na prelom prek predmetov, ki se vedno lahko prekrivajo.

## Razmik

Določite, koliko prostora želite pustiti med izbranim predmetom in besedilom.

### Levo

Vnesite, koliko prostora želite pustiti med levim robom predmeta in besedilom.

### Desno

Vnesite, koliko prostora želite pustiti med desnim robom predmeta in besedilom.

### Zgoraj

Vnesite, koliko prostora želite pustiti med zgornjim robom predmeta in besedilom.

### Spodaj

Vnesite, koliko prostora želite pustiti med spodnjim robom predmeta in besedilom.

Podobne teme

Oblivanje besedila okrog predmetov