Vsebina

# Vnašanje zunanjih podatkov v tabelo (Poizvedba spletne strani)

S pomočjo uvoznega filtra Poizvedba spletne strani (LibreOffice Calc) lahko vnesete tabele iz dokumentov HTML v preglednice Calc.

Isto metodo lahko uporabite za vstavljanje obsegov, določenih z imenom, iz preglednic v zapisu Calc ali Microsoft Excel.

Na voljo so naslednji načini vnosa:

## Vstavljanje s pomočjo pogovornega okna

1. Postavite kazalko celice tja, kamor želite vstaviti novo vsebino.

2. Izberite Delovni list – Zunanje povezave. S tem odprete pogovorno okno Zunanji podatki.

3. Vnesite URL dokumenta HTML ali ime preglednice. Ko končate, pritisnite vnašalko. Kliknite gumb Prebrskaj, da se odpre pogovorno okno za izbor datotek.

4. V velikem seznamskem polju pogovornega okna izberite imenovane obsege ali tabele, ki jih želite vstaviti.

5. Določite lahko tudi, da se obsegi ali tabele posodobijo vsakih n sekund.

Vnosni filter lahko hitro ustvari imena za obsege celic. Obdrži se toliko oblikovanja kot je mogoče, medtem ko filter namerno ne nalaga nobenih slik.

## Vstavljanje s pomočjo Krmarja

1. Odprite dva dokumenta: preglednico LibreOffice Calc, v katero bodo vstaviljeni zunanji podatki (ciljni dokument), in dokument, iz katerega izhajajo zunanji podatki (izvorni dokument).

2. V ciljnem dokumentu odprite Krmarja.

3. V spodnjem spustnem oknu Krmarja izberite izvorni dokument. Krmar zdaj pokaže imena obsegov in obsege zbirk podatkov v tabelah, ki jih vsebuje izvorni dokument.

4. V Krmarju izberite vlečni način Vstavi kot povezavo .

5. Povlecite želene zunanje podatke iz Krmarja v ciljni dokument.

Če ste s filtrom Web Page Query naložili dokument HTML kot izvorni dokument, boste tabele našli v Krmarju z imeni po vrsti od »HTML_tabela1« dalje, prav tako pa tudi imeni obsegov, ki sta bila ustvarjena:

- HTML_vse – označi celoten dokument

- HTML_tabele – označi vse tabele HTML v dokumentu

## Urejanje zunanjih podatkov

- Odprite Uredi – Povezave. Tukaj lahko uredite povezavo do zunanjih podatkov.

Podobne teme

Pogovorno okno zunanji podatki

Sklicevanje URL-jev na druge delovne liste