Vsebina

# Prepoznavanje števil

Preklopi nastavitev za samodejno prepoznavo števil ali datumov, ki jih vnesete v celico tabele, da jih pretvori iz besedila v ustrezen številski zapis.

Za dostop do tega ukaza ...

#### Iz menijske vrstice:

Izberite Tabela – Prepoznavanje števil.

Ko je ta možnost vključena, se pred ukazom Prepoznavanje števil pokaže kljukica.

Določa, da so števila, vnesena v celice besedilne tabele, prepoznana in oblikovana kot števila. Celice tabele v programu LibreOffice Writer lahko prepoznajo število, če je predstavljeno v eni od oblik številk, ki so na voljo med kategorijami Števila, Odstotek, Valuta, Datum, Čas, Znanstveno, Ulomek in Logična vrednost.

Prepoznano število se prikaže v privzeti obliki številk za celice tabele in določi obliko celice na prepoznano kategorijo. Če je npr. število prepoznano kot datum, je kategorija oblike celice nastavljena na Datum. Celici lahko določite posebno obliko, npr. datum, vnesen kot 2018-03-08 se prikaže kot torek, 8. marec 2018, če obliko številk v celici v pogovornem oknu Oblika številk nastavite na »petek, 31. december 1999«.

Prepoznana datumska in časovna števila se pretvorijo v interne serijske vrednosti datuma in časa. Odstotki se interno pretvorijo v svojo numerično vrednost. Logične vrednosti se interno pretvorijo v 0 ali 1.

Če vnosa ni mogoče prepoznati kot števila, se kategorija števila spremeni v Besedilo in vnos se ne spremeni.

Če Prepoznavanje števil v nastavitvah ni potrjeno, potem so številke shranjene kot besedilo in so samodejno poravnane na levo.

Podobne teme

Možnosti tabel LibreOffice Writer

Vklop in izklop prepoznavanja števil v tabelah

Tabela