Vsebina

# Pisave

Vdela pisave dokumenta v trenutno datoteko.

O vdelavi pisav razmislite, ko v dokumentu uporabite redke ali posebne pisave, ki niso splošno razširjene na drugih računalnikih.

Za dostop do tega ukaza ...

#### Iz menijske vrstice:

Izberite Datoteka – Lastnosti – zavihek Pisava.

#### Iz vmesnika zloženke v zavihkih:

Izberite Datoteka – Lastnosti – zavihek Pisava.

V meniju Datoteka zavihka Datoteka izberite Lastnosti – Pisave.

## Vdelava pisav

### Pisave vdelaj v dokument

Potrdite to polje, da vdelate pisave dokumenta v datoteko dokumenta za prenosljivost med različnimi računalniškimi sistemi. Vse pisave, na katere se sklicujejo slogi ali neposredno oblikovanje, so vdelane, četudi slog ni uveljavljen v dokumentu.

### Vdelaj le v dokumentih uporabljene pisave

Potrdite to polje, da pisave, uporabljene v dokumentu, vdelate v datoteko dokumenta, ter odfiltrirate neuporabljene pisave. Pisave se vdelajo le, če so uporabljene v uveljavljenem slogu ali neposrednem oblikovanju.

Dokument z vdelanimi pisavami je večji in pisave se na ciljnem računalniku uporabijo za boljšo upodobitev postavitve dokumenta.

## Vrste pisav za vdelavo

### Latinične, azijske in kompleksne pisave

Potrdite ustrezno vrsto pisave za vdelavo v dokument.

Dovoljenja pisav (t.i. licence) lahko omejujejo vdelavo teh pisav v dokumente. Datoteke pisav vsebujejo zastavice, ki nakazujejo, če in na kakšen način jih je mogoče vdelati v datoteko dokumenta. LibreOffice razčleni te zastavice in določi, če in kako je pisavo mogoče vdelati v datoteko dokumenta, in ko odprete dokument z vdelanimi pisavami, bo tudi preveril te zastavice, da določi, če in kako lahko dokument vidite oz. urejate.