Vsebina

# Kompleksna postavitev besedila

Določa možnosti za dokumente s kompleksno postavitvijo besedila.

Za dostop do tega ukaza ...

Izberite LibreOffice – Nastavitve Orodja – Možnosti – Jeziki in področne nastavitve – Splošno – Kompleksna postavitev besedila.

Jeziki s kompleksno postavitvijo besedila

## Preverjanje niza

V jezikih, kot je tajščina, pravila določajo, da določeni znaki niso dovoljeni poleg drugih znakov. Če je preverjanje vhodnega zaporedja (SIC) omogočeno, LibreOffice ne dovoli znaka poleg drugega, če je to prepovedano.

### Uporabi preverjanje niza

Omogoči preverjanje vhodnega zaporedja pri jezikih, kot je tajski.

### Omejeno

Preprečuje uporabo kot tudi tiskanje nedovoljenih kombinacij znakov.

## Nadzor kazalke

Izberite vrsto premikanja besedilne kazalke in izbor besedila za mešano besedilo (desno-leva mešana z levo-desno smerjo besedila).

### Logično

S smerno tipko desno pomaknete kazalko proti koncu trenutnega besedila, s smerno tipko levo pa proti začetku trenutnega besedila.

### Vidno

S pritiskom smerne tipke desno pomaknete kazalko v desno, s smerno tipko levo pa v levo.

## Splošne možnosti

### Številski sistem (samo v besedilu)

Izbere številski sistem, ki velja v besedilu, besedilu v predmetih, poljih in kontrolnikih, v vseh modulih LibreOffice. To ne vpliva samo na vsebino celic LibreOffice Calc.

- Arabski: vsa števila so prikazana z arabskimi števkami (1, 2, 3). To je privzeto.

- Vzhodnoarabski: vsa števila so prikazana z vzhodnoarabskimi števkami (١‎, ٢‎, ٣...).

- Sistemski: vsa števila so prikazana z arabskimi ali vzhodnoarabskimi števkami glede na področne nastavitve, ki jih določi področna nastavitev sistema.

- Glede na kontekst: števila so prikazana z arabskimi, vzhodnoarabskimi ali drugimi števkami glede na področno nastavitev, določeno s kontekstom: soležno besedilo ali oblikovanje znakov. Števke se tako lahko izrišejo v drugih jezikih (amharskem, burmanskem, odijskem itn.).

Ta nastavitev ni shranjena v dokumentu, temveč v prilagoditvi LibreOffice.