Vsebina

# Obravnavaj podvojene zapise

Izbere ali odstrani podvojene vrstice ali stolpce iz izbora. Pogovorno okno podvojenih zapisov ima različne možnosti.

Za dostop do tega ukaza ...

#### Iz menijske vrstice:

Izberite Podatki – Dvojniki.

#### Iz vmesnika zloženke v zavihkih:

Izberite Podatki – Dvojniki.

Primerjaj: določa, ali želite primerjati vrstice ali stolpce.

Glava: določa, ali izbrani podatki vsebujejo glave tabele. Če je potrjeno, bodo glave tabele (prva vrstica ali stolpec) prezrte.

Primerjaj z: določa, katera polja boste primerjali (in katera prezrli) pri preverjanju, ali sta vrstici ali stolpca podvojena ali ne.

Dejanje: določa, ali želite izbrati ali odstraniti podvojene vrstice oz. stolpce.

Ko so podvojeni zapisi odstranjeni, se izbrišejo cele vrstice ali stolpci v obsegu, ki vsebujejo te dvojnike. To dejanje povzroči,da se okoliške celice pomaknejo in zapolnijo prazen prostor. Če se primerjava izvede vzdolž vrstic, se celice pod odstranjenimi dvojniki pomaknejo navzgor. Če je primerjava izvedena vzdolž stolpcev, se celice desno od izbrisanih dvojnikov pomaknejo v levo.