Vsebina

# Uporaba regularnih izrazov pri iskanju po besedilu

Regularni izrazi so posebni vzorci, s pomočjo katerih lahko iščemo in spreminjamo besedilo oz. poiščemo določene podatke v besedilih.

Iskanje z regularnimi izrazi se razlikuje od iskanja z nadomestnimi znaki. LibreOffice Writer podpira le iskanje z regularnimi izrazi.

Regularne izraze lahko uporabite, ko najdete in zamenjate besedilo v dokumentu. Primer: za »s.n« najde »sin« in »sen«.

1. Izberite Uredi – Najdi in zamenjaj.

2. Kliknite Dodatne možnosti in pogovorno okno se razširi.

3. Potrdite polje Regularni izrazi.

4. V polje Najdi vnesite iskani izraz in regularni izraz, če ga želite pri iskanju uporabiti.

5. Kliknite Najdi naslednje ali Najdi vse.

## Primeri za regularne izraze

1. Regularni izraz za en sam znak je pika (.).

2. Regularni izraz za znak besede je \w, za desetiško števko pa \d.

3. Regularni izraz za pojavitev prejšnjega znaka od 0 naprej je zvezdica. Primer: za »123*« najde »12« »123« in »1233«.

4. Regularni izraz za iskanje od nič pa do več pojavitev poljubnega znaka je pika z zvezdico (.*).

5. Regularni izraz za eno ali več pojavitev prejšnjega znaka je znak plus (+). Primer: »\w+« najde poljubno besedo, »\d+« poljubno število.

6. Regularni izraz za tabulatorski znak je \t. V splošnem \s predstavlja vse vrste »presledkov«, kot so neprelomni presledek, prelom vrstice, ...

7. Regularni izraz za konec odstavka je znak za dolar ($). Regularni izraz za začetek odstavka je strešica in pika (^.). Regularni izraz za prazen odstavek je ^$.

Regularne izraze lahko iščete samo znotraj istega odstavka. Tako \n najde prelom vrstice le v danem odstavku.

Podobne teme

Seznam regularnih izrazov

Odstranjevanje prelomov vrstice

Uporaba nadomestnih znakov v formulah