Vsebina

# Znak

Podokno Znak ponuja dostop do nastavitev, s katerimi spreminjate obliko posameznih znakov ali celih besed in odlomkov.

Za dostop do tega ukaza ...

#### Iz stranske vrstice:

Odprite zloženi zavihek Lastnosti v stranski vrstici in razširite podokno Znak.

Lastnosti

## Ime pisave

Tukaj lahko s seznama izberete ime pisave ali ga vnesete direktno v polje za vnos.

Ime pisave

## Velikost pisave

Vnesite ali izberite velikost pisave, ki jo želite uporabiti. Pri nastavljivih pisavah lahko vnesete tudi decimalne vrednosti.

Če ustvarjate slog, ki temelji na drugemu slogu, lahko vnesete vrednost v odstotkih ali decimalno vrednost (npr. -2pt ali +5pt).

Ikona v orodni vrstici Oblikovanje:

Velikost pisave

Velikost pisave

## Krepko

Krepko

Izbrano besedilo se poudari. Če je kazalka na besedi, se poudari celotna beseda. Če je izbor ali beseda v celoti poudarjena, se oblikovanje odstrani.

## Ležeče

Izbrano besedilo se izpiše v ležečem tisku. Če je kazalka na besedi, se celotna beseda izpiše v ležečem tisku. Če je izbor ali beseda v celoti v ležečem tisku, se oblikovanje odstrani.

Ležeče

## Podčrtano

Izbrano besedilo se podčrta ali pa se črta odstrani.

Podčrtano

## Prečrtano

Čez izbrano besedilo se nariše črta, če pa je kazalka na besedi, pa čez celo besedo.

Prečrtano

## Senca

Doda senco, ki pada pod in na desno od izbranih znakov.

Senca

## Počisti neposredno oblikovanje

Iz izbora odstrani neposredno oblikovanje in oblikovanje z znakovnimi slogi.

Počisti neposredno oblikovanje

## Povečaj velikost

Poveča velikost pisave izbranega besedila.

Povečaj velikost

## Zmanjšaj velikost

Zmanjša velikost pisave izbranega besedila.

Zmanjšaj velikost

## Barva pisave

Nastavi barvo za izbrano besedilo. Če izberete Samodejno, je barva besedila nastavljena na črno pri svetlih ozadjih in na belo pri temnih ozadjih.

Barva pisave

## Poudarjanje

S tem znakovnemu slogu ali izbranemu besedilu dodelite trenutno barvo poudarjanja.

Ikona Barva poudarjanja znakov

## Razmik

Določa razmike med znaki izbranega besedila. Če želite razširiti ali stisniti razmik, v sukalno polje vnesite količino, za katero želite razširiti ali stisniti besedilo.

Če želite povečati razmik, nastavite pozitivno vrednost; če ga želite zmanjšati, vnesite negativno vrednost.

Razmik

## Delilni vezaj

Vstavi nevidni možni vezaj v besedo, ki se bo pojavil in povzročil prelom vrstice, ko bo postal zadnji znak v vrstici.

Vstavi delilni vezaj

Podobne teme

Znaki Pisava

Učinki pisave