Vsebina

# Posebno lepljenje (Calc)

Vstavi vsebino odložišča v trenutno datoteko v obliki, ki jo določite.

To pogovorno okno se v modulu Calc odpre, če odložišče vsebuje celice preglednice. Za druge vrste vsebine odložišča se odpre privzeto pogovorno okno Posebno lepljenje.

Za dostop do tega ukaza ...

#### Iz menijske vrstice:

Izberite Uredi – Posebno lepljenje – Posebno lepljenje.

#### Iz vmesnika zloženke v zavihkih:

Dolgo kliknite Osnovno – Prilepi.

#### Iz orodnih vrstic:

Posebno lepljenje

Prilepi (dolgi klik)

#### Na tipkovnici:

Tipka Cmd Krmilka+dvigalka+V.

## Prednastavitve

Izberite eno od prednastavitev, da hitro naložite pogosto uporabljene nastavitve za posebno lepljenje.

### Samo vrednosti

Prilepi le vsebino celic, vključno z besedilom, števili in datumi.

### Vrednosti in oblikovanje

Prilepi vsebino celic in oblikovanje, uporabljeno v celicah.

### Samo oblikovanje

Prilepi le oblikovanje, uporabljeno v celicah.

### Transponiraj vse

Prilepi celotno vsebino vseh celic s transponiranimi položaji.

### Zaženi takoj

Potrdite to možnost, da naložite prednastavitev in jo takoj uveljavite. Če možnost ni potrjena, z izborom prednastavitve zgolj naložite ustrezne možnosti v pogovorno okno, ne da bi kaj prilepili.

Prekličite potrditev Zaženi takoj, da naložite možnosti iz prednastavitve in spremenite njene nastavitve v pogovornem oknu Posebno lepljenje, preden jih uveljavite s klikom V redu.

## Izbor

Izberite obliko za vsebino odložišča, ki jo želite prilepiti.

### Prilepi vse

Prilepi vsebino, komentarje, oblike in predmete vseh celic v trenutni dokument.

### Besedilo

Vstavi celice, ki vsebujejo besedilo.

### Številke

Vstavi celice, ki vsebujejo števila.

### Datum in čas

Vstavi celice, ki vsebujejo datumske in časovne vrednosti.

### Formule

Vstavi celice, ki vsebujejo formule.

### Komentarji

Vstavi komentarje, ki so pripeti na celice.

### Oblike

Vstavi atribute oblikovanja celic.

### Predmeti

Vstavi predmete, ki jih vsebuje izbran obseg celic. Ti so lahko predmeti OLE, predmeti grafikona ali risani predmeti.

## Možnosti

Določa možnosti lepljenja za vsebino odložišča.

### Kot povezava

Vstavi obseg celic v obliki povezave, tako da so spremembe celic v izvorni datoteki posodobljene tudi v ciljni datoteki. Če želite zagotoviti, da so spremembe praznih celic v izvorni datoteki posodobljene tudi v ciljni datoteki, poskrbite, da je izbrana tudi možnost »Prilepi vse«.

Povežete lahko tudi delovne liste znotraj iste preglednice. Ko ustvarjate povezave z drugimi datotekami, se samodejno ustvari povezava DDE. Povezava DDE je vstavljena kot matrična formula in je lahko spremenjena le v celoti.

### Transponiraj

Vrstice obsega na odložišču se prilepijo tako, da postanejo stolpci izhodnega obsega. Stolpci obsega na odložišču so prilepijo tako, da postanejo vrstice izhodnega obsega.

### Preskoči prazne celice

Prazne celice z odložišča ne nadomestijo ciljnih celic. Če uporabljate to možnost skupaj z operacijo »Pomnoži« ali »Deli«, se operacija v ciljni celici prazne celice odložišča ne izvrši.

Če izberete matematično operacijo in počistite polje Preskoči prazne celice, so prazne celice v odložišču obravnavne kot ničle. Če npr. uporabite operacijo Pomnoži, se ciljne celice zapolnijo z ničlami.

## Operacije

Izberite operacijo, ki naj bo uporabljena, ko prilepite celice na delovni list.

### Brez

Ne uporabi nobene operacije, ko vstavljate obseg celic iz odložišča. Vsebina odložišča nadomesti obstoječo vsebino celic.

### Prištej

Prišteje vrednosti iz celic odložišča k vrednostim ciljnih celic. Tudi če odložišče vsebuje samo komentarje, jih doda ciljnim celicam.

### Odštej

Odšteje vrednosti v celicah odložišča od vrednosti v ciljnih celicah.

### Pomnoži

Pomnoži vrednosti v celicah odložišča z vrednostmi v ciljnih celicah.

### Deli

Deli vrednosti v ciljnih celicah z vrednostmi celic odložišča.

## Premakni celice

Nastavite možnosti premikanja za ciljne celice, ko vstavite vsebino odložišča.

### Ne premakni

Vstavljene celice nadomestijo ciljne celice.

### Navzdol

Ko vstavite celice iz odložišča, se ciljne celice premaknejo navzdol.

### Desno

Ko vstavite celice iz odložišča, se ciljne celice premaknejo na desno.