Vsebina

# Pogled

Določa privzete nastavitve za prikaz predmetov v dokumentu z besedilom in privzete nastavitve za elemente okna.

Za dostop do tega ukaza ...

#### Iz menijske vrstice:

Odprite dokument z besedilom, izberite LibreOffice – Nastavitve Orodja – Možnosti – LibreOffice Writer/LibreOffice Writer/Web – Pogled.

#### Iz vmesnika zloženke v zavihkih:

V desnem vrhnjem meniju (☰) izberite Možnosti.

Nato v pogovornem oknu Možnosti izberite LibreOffice Writer – Pogled ali LibreOffice Writer/Web – Pogled.

#### Na tipkovnici:

Izmenjalka + F12

Nato v pogovornem oknu Možnosti izberite LibreOffice Writer – Pogled ali LibreOffice Writer/Web – Pogled.

## Vodila

Določa nastavitve, ki se nanašajo na prikaz mej.

### Vodila med premikanjem

Med premikanjem okvirov okoli njih prikaže črte za pripenjanje. Izberite Vodila med premikanjem, če želite med premikanjem videti natančen položaj predmeta v obliki linijskih vrednosti.

## Prikaz

Določa, kateri elementi dokumenta so prikazani.

### Slike in predmeti

Določa, ali prikaže slike in predmete na zaslonu. Če so ti elementi skriti, boste videli prazne okvire kot ograde.

Prikaz slik lahko nadzirate tudi z ikono Slike in grafikoni. Če je odprta datoteka z besedilom, se ta ikona nahaja v vrstici Orodja.

Če možnost Slike in predmeti ni izbrana, potem slike ne bodo prenesene z interneta. Grafike v tabeli brez prikaza njihove velikosti lahko povzročijo težave pri prikazovanju, če na strani, kjer brskate, uporabljajo starejši standard HTML.

### Tabele

Prikaže tabele, ki se nahajajo v vašem dokumentu.

Če želite prikaz mej tabel, z desno tipko miške kliknite katerokoli tabelo in izberite Meje tabele ali pa izberite Tabele – Meje tabele v dokumentu Writer.

### Risbe in kontrolniki

Prikaže risbe in kontrolnike, ki se nahajajo v vašem dokumentu.

### Komentarji

Prikaže komentarje. S klikom komentarja lahko urejate njegovo besedilo. Za iskanje in brisanje komentarja uporabite kontekstni meni Krmarja. Za brisanje tega komentarja ali vseh komentarjev ali vseh komentarjev tega avtorja uporabite kontekstni meni komentarja.

### Razrešeni komentarji

Prikaže komentarje, ki so označeni kot razrešeni.

## Prikaži polja

### Skrito besedilo

Prikaže besedilo, ki je skrito s pomočjo polja Pogojno besedilo ali Skrito besedilo.

### Skriti odstavki

Prikaže odstavke, ki vsebujejo polje Skriti odstavek. Ta možnost ima isto funkcijo kot menijski ukazi Pogled – Polje Skriti odstavki.

## Pokaži sledi sprememb

### Sledi izbrisanega na robu

Prikaže besedilo, izbrisano iz dokumenta, v levem robu namesto znotraj besedila.

### Pokaži namige pri spremembah

Prikaže namig, ko z miškinim kazalcem postojite nad spremembo v dokumentu. Namig vključuje avtorja in čas spremembe ter označbo, ali gre za vstavljanje ali brisanje.

## Pogled

Določa, ali so prikazani drsni trakovi in ravnilo.

### Vodoravno ravnilo

Prikaže vodoravno ravnilo. Izberite želeno mersko enoto iz prikazanega seznama.

### Navpično ravnilo

Prikaže navpično ravnilo. Izberite želeno mersko enoto iz prikazanega seznama.

### Gladko drsenje

Aktivira funkcijo gladkega drsenja po strani. Hitrost drsenja je odvisna od velikosti in barvne globine zaslona.

### Desno poravnano

Do teh ukazov lahko dostopate, ko vključite podporo za azijske jezike v LibreOffice – Nastavitve Orodja – Možnosti – Jeziki in področne nastavitve – Splošno.

Poravna navpično ravnilo z desnim robom.

## Strnjevanje orisa

### Pokaži gumbe strnjevanja orisa

Prikaže gumbe strnjevanja orisa na levi strani naslovov v orisu ter omogoča nadzor prek kontekstnega menija naslovov v Krmarju.

### Vključi podravni

Pri strnjevanju naslova skrije tudi njegove podravni.

## Nastavitve (samo za dokumente HTML)

### Merska enota

Določa enoto za dokumente HTML.